open-index/open-wikipedia-markdown huggingface dataset:
İrpen körpüsü

**İrpen körpüsü** () — Kiyev vilayətində, beynəlxalq əhəmiyyətli Kiyev – Kovel – Yaqodin М07 avtomagistralı üzərində yerləşən körpü. Buça, İrpen və Qostomelin əraziilərinin birləşdiyi bölgədə yerləşir.

## Tarix
Körpü 1958–1959-cu illərdə tikilib istifadəyə verilir. O zaman onun eni 7 metr təşkil edir. 2010-cu ildə körpünün əsaslı təmiri başa çatır. 2010-cu il sentyabrın 9-da yenidən qurulan körpü keçidinin açılışı olur. Körpünün əsaslı təmiri layihəsini "Ukrgiprodor" Dövlət Müəssisəsi İnstitutu hazırlayırIR, təmir-tikinti işlərini isə Kiyev "MBU-33" QSC həyata keçirir.

### Rusiya-Ukrayna müharibəsi
25 fevral 2022-ci ildə Rusiyanın Ukraynaya hücumu zamanı Kiyev uğrunda gedən müdafiə döyüşlərində İrpen şəhərinin meri Aleksandr Markuşin bildirir ki, Novoirpinskaya şossesində, Qostomeldə Varşava şossesi boyunca və Demidovda körpülər partladılıb (İrpen çayı boyunca). Körpülər müharibənin elə ilk günlərində partladılır. Bu addım Rusiya qoşunlarının Kiyev istiqamətində irəliləməsinin qarşısının alınmasında, böyük rol oynayıb.

2022-ci ilin oktyabrında "Balbek bureau" şirkəti İrpen yaxınlığında dağılmış körpünün ətrafında memorial tarixi-memarlıq kompleksi konsepsiyasını təqdim etdir — "Açıq qırıq".

## Texniki xüsusiyyətləri
Yeni körpü 140 m uzunluğa malikdir. Körpünün bəsas parametrləri birinci dərəcəli avtomagistralın parametrlərinə uyğundur.

Körpünün eni 9,5 m təşkil edir. Körpü yaşayış məntəqəsi ərazisində yerləşdiyindən səki və işıqlandırma ilə təmin olunub.

Körpünün əsaslı təmiri zamanı müasir davamlı konstruksiyalardan və materiallardan istifadə olunub.

Körpü üzərində günlük keçid intensivliyi 25 min avtomobil təşkil edir.

## İstinadlar

## Mənbələr
* "У Бучі збудовано міст". Вісті Київщини, № 18, вересень 2010, стор.4

## Xarici keçidlər

*
Viral

**Viral** sözü "viruslarla əlaqəli" (kiçik canlı orqanizmlər, yoluxdurucu agentlər) deməkdir. Azərbaycan KİV-də "*viruslu*", "*viruslaşma*" kimi terminlər də işlənir.

O, həmçinin aşağıdakı mənalardan birinə istinad edə bilər:

## Viral davranış və ya virallıq, virallaşma (və ya virusluq, viruslaşma)
Virusun davranışına bənzər memetik davranış, məsələn:

* Viral marketinq — marketinq mesajını (siyasətini) yaymaq üçün mövcud sosial şəbəkələrdən istifadə edilməsi;
* Viral fenomen — şəbəkə mədəniyyətinin yoluxma nəzəriyyəsi və ya "virallaşmasına" ("viruslaşma") aiddir, məsələn mem;
* Viral video — Çox tez bir zaman ərzində yüksək populyarlıq qazanan video.

## Film, serial, kitab və başqa işlər siyahısı
* *Viral* (amerikan filmi, 2016) — amerikan elmi-fantastik qorxu dram filmi;
* *Viral* (hind filmi, 2016) — sosial mediaya əsaslanan Hindistan Bollivud filmi;
* *Viral* (veb-serial, 2014) — Braziliya komediya veb-serialı;
* *V/H/S: Viral* (amerikan filmi, 2014) — amerikan qorxu film-antologiyası;
* *Viral: COVID-19 mənşəinin axtarışı -* Alina Çand (ing. *Alina Chand*) və Mett Ridli (ing. *Matt Ridley*) kitabı*.*

## Həmçinin bax
* *Viruslar* (ing. *Virals*) — Keti Rayxsın (ing. *Kathy Reichs*) romanlar seriyası;
* *[[Virulent|Virulentlik]]* — patogenin sahibini yoluxdurmaq və ya zədələmək qabiliyyəti.
Proteyakimilər (yarımfəsilə)

**** () —  aləminin  dəstəsinin  fəsiləsinə aid bitki yarımfəsiləsi.

## İstinadlar

## Həmçinin bax
Protea glauca

*  — təsdiq olunmamış bitki növü.
*  — Protea laurifolia bitki növünün sinonimi.
*  — Protea neriifolia bitki növünün sinonimi.
Apifobiya

**Apifobiya** — Arılardan və arı sancmasından irrasional qorxuya verilən ad.

## Mahiyyəti

Bu, xüsusi bir fobiya növüdür və insanların arılarla bağlı hər hansı bir vəziyyətdə güclü narahatlıq, panika və qaçmaq istəyi hiss etməsinə səbəb olur.

## Simptomlar

-Arıların olduğu yerlərdən qaçmaq

-Güclü narahatlıq və panika hissi

-Tez ürək döyüntüsü, titrəmə, tərləmə

-Tənəffüs çətinliyi və başgicəllənmə

## Səbəblər

-Keçmişdə arı sancması ilə bağlı travmatik təcrübə

-Başqalarının arılarla bağlı qorxulu hekayələri

-Genetik və psixoloji faktorlar

## Mübarizə üsulları

- Koqnitiv-davranış terapiyası (CBT): Qorxuları idarə etməyə kömək edir.

- Ekspozisiya terapiyası: Arılarla tədricən tanış olmağa kömək edir.

- Dərmanlar: Anksiyete əleyhinə dərmanlar bəzən təyin edilə bilər.

## İstinadlar

## Xarici keçidlər
Fier

**Fier** () — Albaniyada şəhər. Fier əyalətinin və Fier bələdiyyəsinin mərkəzidir.

## Yerləşməsi
Albaniyanın qərb hissəsində, Adriatik dənizindən 15 km aralıda yerləşir. Şəhərdən 11 km aralıda Apollonia İllyria adlı qədim şəhərinin xarabalıqları yerləşir.

Şəhər, 18-ci əsrdə bölgə üçün ticarət mərkəzi kimi yaranıb. Albaniyada şimal-cənub dəhlizini və Adriatik-İoniya avtomobil yolunun bir hissəsini təşkil edən A2 avtomobil yolu və SH 4 magistral yolu Fierdə kəsişir.

## Adı
Fier adı ilk dəfə Osmanlı sənədlərində 1737-ci ildə qeyd edilmişdir. Yaşayış məntəsi o zaman Fierza adlanırdı və bir neçə kiçik evi olan kiçik bir kənd idi. Bu gün iki fərziyyənin mövcud olduğu Fier adının mənşəyi mübahisəli olaraq qalır. Birinci ehtimala görə, Fier adının italyanca "yarmarka" mənasını verən "Fiera" sözündən gəlir.

Fier adının mənşəyi ilə bağlı digər bir ehtimalda isə, adın bitki mənşəli olduğunu, yəni "qıjı" bitkisinin adından gəldiyi göstərilir. Həmçinin, ətraf ərazilərdə Fikth (əncir), Pishë (şam), Kallam (qamış), Şkozë (vələs), Drizë (altlıq) kimi bitki adları ilə olan bir çox yaşayış məntəqəsi də var.

## Tarixi
Fier şəhərindən 12 km məsafədə qədim Apollonia İllyria şəhərinin xarabalıqları var. Şəhərin əsası, Korinf və Korfu kolonistləri tərəfindən Aoos çayının ağzındakı bir təpədə, eramızdan əvvəl 558-ci ildə qoyulub. Şəhərin ən inkişaf etdityi zamanda 50.000 ilə 60.000 arasında əhalisi olduğu ehtimal edilir. Siseron iqtisadi və mədəni əhəmiyyətinə, eləcə də onu əhatə edən geniş əraziyə görə onu böyük və əzəmətli şəhər adlandırmışdır.

1769-cu ildə Fier, Fier və ətraflarında məskunlaşan Moskopoldan olan aromunlar tərəfindən tikilmiş təxminən 24 gil evdən ibarət bir kənd idi. Şəhər olaraq Fier, 1864-cü ildə Kahraman Paşa Vrioni və oğlu Ömər Paşa Vrioni tərəfindən, Fransız şəhərsalmaçı və memarların köməyi ilə, müasir Fierin təməli qoyulmuşdur.

## İstinadlar
Qirokastra

**Qirokastra** ( və ya ) — Albaniyada şəhər. Qirokastra əyalətinin və Qirokastra bələdiyyəsinin mərkəzidir.

Qirokastra muzey şəhəri statusuna malikdir və Albaniya kommunistlərinin lideri Ənvər Xocanın doğulduğu yer kimi tanınır.

2005-ci ildə şəhər, Osmanlı İmperiyası zamanından bu günə kimi yaxşı qorunan şəhər olaraq YUNESKO-nun Ümumdünya İrs Siyahısına daxil edilib.

## Yerləşməsi
Şəhər Albaniyanın cənubunda yerləşir. 2015-ci ildə şəhərin mərkəzi olduğu Qirokastra bələdiyyəsində ərazi dəyişikliyi baş verir. Albaniyada baş tutan yerli hökumət islahatında keçmiş Antiqone, Cepo, Qirokastra, Lazarat, Lunceri, Odrie və Picar bələdiyyələrinin birləşməsi nəticəsində yeni bələdiyyə formalaşır. Qirokastra şəhəri isə, bələdiyyənin mərkəzi olur.

## Adı
Şəhər tarixi qeydlərdə ilk dəfə 1336-cı ildə İohann VI Kantakuzenosun tərəfindən, Arqirokastron () kimi qeyd edilib. Bu ad argyron () və latın dilində olan Kastrum (s) sözündən götürülmüş, "qala" və ya "qəsr" mənasını verən, kástron () sözlərindən yaranmış və "gümüş qala" mənasını verir. Bizans salnamələrində də oxşar addan, gümüç çəhər mənasını verən *Argyropolýchni* () adından istifadə olunurdu.

Şəhərin 19-cu əsr müəllifi Kostas Kristallis və İsmayıl Kadarenin haqqında romanlar yazdıqları əfsanəvi şahzadə Arcyironun adını alması nəzəriyyəsi, şahzadənin daha sonra, 15-ci əsrdə yaşadığı söyləndiyi üçün xalq etimologiyası hesab edilir.

Şəhər adının dəqiq alban forması qirokastradır, Qheq Alban ləhcəsində isə *Gjinokastër* kimi tanınır, hər ikisi də yunan adıdır.

Osmanlı dövründə şəhər türkcə Ergiri kimi tanınırdı.

## Tarixi
Qirokastranın yerində ilk yaşayış məskəni eramızdan əvvəl I əsrə aiddir.

Şəhərin yaranması 12-ci əsrə təsadüf edir. O zaman şəhər Bizans imperiyasının Epirus əyalətinin bir hissəsi idi və Argiropolis (Gümüş Şəhər) və ya Argyrokastron (Gümüş Qala) adlanırdı.

14-cü əsrdə Yunan Epir knyazlığının (Epir despotluğu) bir hissəsi olur.

1417-ci ildə Osmanlı İmperiyasının tərkibinə daxil edilir.

19-cu əsrin sonlarında Albaniyanın müstəqilliyi uğrunda mübarizənin mərkəzlərindən birinə çevrilir.

1913-cü ilin məlumatlarına görə şəhərdə 10 min alban və 2 min yunan yaşayırdı.

Birinci Dünya müharibəsi başa çatdıqdan sonra Alban Krallığına təhvil verilənə qədər Yunan ordusunun nəzarəti altında olur.

İkinci Dünya müharibəsi illərində ardıcıl olaraq İtaliya, Yunan və Alman qoşunları tərəfindən işğal edilir.

Kommunist rejimi dövründə şəhər Ənvər Xocanın doğulduğu yer kimi muzey elan edilib.

## İstinadlar
Protea lepidocarpon

*  — Protea lepidocarpodendron bitki növünün sinonimi.
*  — Protea laurifolia bitki növünün sinonimi.
Dəli dəli olma

Dəli-dəli olma — Murat Saraçoğlunun rejissorluğu ilə Hazel Sevim Ünsalın ssenarisi əsasında 2009-cu ildə çəkilmiş tammetrajjl türk dram filmi. Baş rollarda Tarık Akan və Şərif Sezar çıxış edir. Film Tarık Akanın sonuncu film işidir.

Filmin çəkilişləri Qarsda baş tutub. İstifadə olunan yerli ləhcənin Azərbaycan dilinə bənzərliyi diqqət çəkir.

## Mövzusu
1877–1878 Rusiya-Osmanlı müharibəsi zamanı məğlub olan Osmanlı bəzi ərazilərini itirir. Rusiya tutmuş olduğu Qarsa malakanları köçürür. Filmin əsas personajı Mişka gənc ikən Qarsa köçürülən malakandan biridir və sonuncu qohumunu da itirərək kənddə tək qalır.

Digər baş personaj olan Popuç isə oğlu Şəmistan, gəlinu Fiqan və nəvələri ilə yaşayan olduqca deyingən olan Popuçdur. O, bilinməyən səbəbə Mişkadan nifrət edir.

Bir vaxtlar dəyirmançı olan Mşka indi qocalıəb və dəyirmanı işlədə bilmir. Ona görə də kənddəki tək baqqal olan Şəmistandan nisyə məhsul almaıə olur. Bundan hiddətlənən Popuç ilə Mişka arasında münasibət kəskinləşir. Borçunu ödəyən bilmyən Mişka əvəz kimi atasından qalma piaonunu verir.

Kənd müəllimi Mətn müəəlimin Almanın bacarığını kəşf etməsi və onu konservatoriyay göndərmək istəməsi ilə filmdə yeni mövzular açılır.

## Personajlar
* Tarık Akan — Mişka (Böyük kişi)
* Şərif Sezər — Popuç
* Zuhal Topal — Fiqan
* Levent Tülək — Şəmistan
* Korel Cəzayirli — Mətin müəllim
* Murad Aydın — Fezo
* Ozan Ərdoğan — Dovşan
* Məhəmməd Cangörən — Allahyar
* Levent Uzunbilək — Mirzə
* İsrafil Parlaq — Adıbeş
* Havin Funda Saç — Əsmə
* Dəniz Arna — cavan Popuç

## Festivallarda iştirak

* **2009**
** Sinema Burada Film Festivalı
** 46-cı Beynəlxalq Antalya Qızıl Portağal Film Festivalı
** 4-cü Bursa Beynəlxalq İpək Yolu Film Festivalı

* **2010**
** 21-ci Ankara Beynəlxalq Film Festivalı

## Mükafatlar
* 46-cı Beynəlxalq Antalya Qızıl Portağaı Film Festivalı — ən yaxşı musiqi mükafatı

## İstinadlar
Filippin kobrası

**Filippin kobrası** (*Naja philippinensis*) — Həmçinin "Filippin tüpürən kobrası" və ya "şimali Filippin kobrası" kimi tanınan, Filippinin şimal regionlarına məxsus iri və yüksək dərəcədə zəhərli bir tüpürən kobra növü.

## Taksonomiya

"Naja philippinensis" 1922-ci ildə amerikalı herpetoloq Edvard Harrison Teylor tərəfindən təsvir edilmişdir. "Naja" cins adı sanskrit dilindəki "nāgá" (नाग) sözünün latınlaşdırılmış formasıdır və "kobra" mənasını verir. "Philippinensis" epiteti isə latın dilində "Filippin adalarından" mənasını daşıyır.

## İstinadlar

## Xarici keçidlər
Tələbə sindromu

**Tələbə sindromu** — Planlı təxirə salma davranışını təsvir edən sindrom.

## Səbəblər
Tələbə sindromu zəif zaman idarəetməsi, mükəmməllik istəyinin və uğursuzluq qorxusunun, yüklənmə və ya tükənmənin nəticəsi ola bilər. Zəif zaman idarəetməsi insanların tapşırıqlarını düzgün prioritetləşdirməməsinə səbəb ola bilər. Mükəmməllik istəyinə görə, insanlar işə başlamağı gecikdirə bilərlər, çünki hər şeyi mükəmməl etmək istəyirlər. Uğursuzluq qorxusu da işin təxirə salınmasına səbəb olur, çünki insan həmin tapşırıqda uğursuz ola biləcəyindən qorxur. Yüklənmə və ya tükənmə vəziyyətində olan insanlar isə ümumiyyətlə tapşırıqları və digər məsuliyyətləri tamamlamaqda çətinlik çəkirlər.

Eyni zamanda, universitet və bəzi peşə sahələrində işləyən şəxslərin öz vaxtlarını və güclərini idarə etmələri lazım olduğu üçün, təxirə salma üçün daha çox fürsət yaranır, xüsusən də öz iş axınını idarə etmə metodları olmayan şəxslər üçün. Bununla yanaşı, video oyunları və mesajlaşma kimi asanlıqla diqqəti yayındıran faktlar da, insanların daha cəlbedici fəaliyyətlərlə məşğul olmasına səbəb ola bilər.

Tələbə sindromunun son anda işin görülməsi ilə əlaqəli olması, iş prosesində yaranan gözlənilməz problemlərə uyğunlaşmağa imkan vermir. Bu sindromun nəticələri, qiymətlərə və ya performans qiymətləndirmələrinə mənfi təsir göstərə bilər, çünki tapşırıqları tamamlamağa məhdud vaxt qaldıqca insanlar tamamlanmamış və ya inkişaf etməmiş işlər təqdim edə bilərlər. Bundan əlavə, tələbə sindromu insanların psixi sağlamlığına, stressin artmasına və yuxu və yemək vərdişlərinə də mənfi təsir edə bilər.

## İstinadlar

## Xarici keçidlər
Ankraofobiya

**Ankraofobiya** – Güclü küləkdən və ya hava axınından həddindən artıq dərəcədə qorxma ilə xarakterizə olunan spesifik fobiya növü. Bu fobiyadan əziyyət çəkən insanlar açıq havada küləyə məruz qalmaqdan, hətta qapalı məkanlarda ventilyator və ya kondisioner kimi hava axını yaradan cihazlardan qorxa bilərlər.

## Psixoloji faktorlar
— Obsesif-kompulsiv pozuntu (OKP) – çirkli və nəzarət edilə bilməyən hava axınından qorxma

— Travma sonrası stress pozuntusu (TSSP) – külək və ya qasırğa ilə bağlı keçmiş travmaların təsiri

— Ümumi anksiyete pozuntusu (GAD) – qeyri-müəyyən və idarəolunmaz şeylərdən qorxma

## Simptomlar
— Ürək döyüntüsünün sürətlənməsi (təcili ürəkdöyünmə – taxikardiya)

— Tərləmə və titrəmə

— Nəfəs darlığı və ya boğulma hissi

— Baş gicəllənməsi və ürəkbulanma

— Sinədə ağrı və ya sıxılma hissi

## Müalicə
1. Koqnitiv davranış terapiyası (KDT): Bu metod psixoloqlar tərəfindən fobiyaların müalicəsində ən çox istifadə olunan üsuldur. Terapiya zamanı xəstə qorxularının məntiqsiz olduğunu dərk edir, küləklə bağlı mənfi düşüncələrini dəyişdirməyi öyrənir, qorxularına tədricən məruz qalaraq onları idarə etməyi bacarır.

2. Ekspozisiya terapiyası: Bu üsulda şəxs yavaş-yavaş küləyə qarşı məruz qalmağa alışdırılır. Məsələn: Əvvəlcə sadəcə külək səslərini dinləmək, daha sonra ventilyator və ya açıq pəncərə önündə oturmaq, son mərhələdə açıq havada küləyə məruz qalmaq alışdırılır.

## İstinadlar

## Xarici keçidlər
Eryx johnii

**Eryx johnii** — Yatağanlar fəsiləsinin "Erycinae" yarımfəsiləsinə aid, zəhərsiz ilan növü.

## Təsvir

Böyükləri nadir hallarda 61 sm uzunluğunda olur (quyruq daxil olmaqla), amma bəzən 91 sm-ə çata bilər. Başı yastı formada, burnu dar, gözləri kiçikdir. Bədəni silindrik formadadır və kiçik, parıldayan bel pulcuqları ilə örtülüdür. Quyruğu küt və yuvarlaqdır, bədənindən seçilmir, kəsilmiş görünür. Rəngi qırmızı-qəhvəyi ilə solğun sarı-ağ rənglər arasında dəyişir.

## İstinadlar

## Xarici keçidlər
Misir kobrası

**Misir kobrası** (*Naja haje*) — Şimali Afrikanın ən zəhərli ilan növlərindən biri.

## Taksonomiya
"Naja haje" ilk dəfə 1758-ci ildə İsveç zooloqu Karl Linney tərəfindən təsvir edilmişdir. "Naja" cins adı sanskrit dilindəki "nāgá" (नाग) sözünün latınlaşdırılmış formasıdır və "kobra" mənasını verir. "Haje" epiteti ərəb dilindəki "ḥayya" (حية) sözündən götürülmüşdür və mənası "ilan"dır. Burunlu kobra ("Naja annulifera") və "Naja anchietae" əvvəllər "Naja haje"-nin yarımnövləri hesab edilirdi, lakin sonradən ayrı növlər olduğu müəyyən edilmişdir. Ərəbistan populyasiyaları uzun müddət ayrı yarımnöv, "Naja haje arabica" kimi tanınırdı, Mərakeşdən olan qara populyasiyalar isə bəzən "Naja haje legionis" kimi qəbul edilirdi. Son tədqiqatlar göstərdi ki, Ərəbistan kobra ayrı bir növ, "Naja arabica" təşkil edir, "legionis" yarımnövü isə "N. haje" ilə sinonimləşdirilmişdir. Eyni tədqiqat həmçinin Qərbi Afrika savanna populyasiyalarını ayrı bir növ kimi müəyyən etdi və onu "Naja senegalensis" adlandırdı.

## İstinadlar

## Xarici keçidlər
Superior vena kava sindromu

**Superior vena kava sindromu (SVKS)** — Yuxarı vena kavasının bağlanmasından yaranan simptomlar qrupudur.

## Mahiyyəti
Yuxarı vena kava, qanı ürəyə daşıyan qısa və geniş bir damardır. Bu sindromun əksər hallarda səbəbi mediastinumda yerləşən zərərli şişlərdir. Ən çox ağciyər xərçəngi və qeyri-hodgkin limfoması bu damarı sıxır və ya onu işğal edir. Zərərli olmayan səbəblər isə, daxili damar cihazlarının istifadəsinin artması ilə əlaqədar olaraq daha da artır, çünki bu cür cihazlar tromboza səbəb ola bilər. Digər zərərli olmayan səbəblər arasında "benign mediastinal" şişlər, aort anevrizması, infeksiyalar və fibrozlaşan "mediastinit" var.

## İstinadlar

## Xarici keçidlər
Seyyidə Zeynəb məscidi

** Seyyidə Zeynəb məscidi ** və ya ** Həzrət Zeynəb türbəsi ** () — Suriyaın Dəməşq mühafəzəsinin Dəməşq şəhərində yerləşən Həzrət Zeynəbin məzarının yerləşdiyi türbə kompleksidir.

## Təsvir
Seyyidə Zeynəb məscidi Dəməşqin cənubundakı eyniadlı şəhər və ya məhəllədə yerləşir. Ziyarətgahın binası kvadrat planlı geniş həyətdən ibarətdir. Buraya bir günbəz və iki hündür minarə daxildir . Həyət və eyvanların minarələri, divarları İran rəssamları tərəfindən kirəmitlə döşənmiş, ziyarətgahın dam və divarları içəridən şirlənmiş, günbəzi isə xaricdən qızılla örtülmüşdür.

## Tarix
Seyyidə Zeynəbin məqbərəsi üzərində ilk tikilinin tarixi barədə məlumat yoxdur, lakin qeyd olunur ki 1106-cı ildə Hələbdən olan Qarqubili bir kişi  məqbərə yaxınlığında məscid tikdirmiş və ona onun adını vermişdi.

1366-cı ildə Levantdakı Əşrəflərin başçısı Hüseyn Əl-Musəvi öz meyvə bağlarını və torpaqlarını ziyarətgaha bağışladı və binanı təmir etdirdi.

O zamanlar mühafizəçilərin babası Seyid Musa hicri 1260-cı ildə məqbərinin üzərində ziyarətgah tikənə qədər türbə kiçik bir otaqdan ibarət idi. Türbə adi bir bina olub və heç bir İslami xarakter daşımırdı.

1884-cü ildə Sultan I Əbdüləziz günbəzi təmir etdi və bu işdə bəzi tacirlər və varlı adamlar da ona qoşuldular.

1935-ci ildə binanın girişi yeniləndi və Nizam ailəsi ziyarətçilərin istirahəti üçün hərəmin ətrafında otaqlar tikdi.

1950-ci ildə Möhsün Əl-Əmin Əl-Amili onun rəhbərliyi altında ziyarətgahı, həyəti və oyun parklarını abadlaşdırmaq üçün tacirlər və görkəmli şəxslərdən ibarət bir komitə yaratdı.Hacı Məhəmməd Mehdi Əl-Bəhbəhani bu tikinti və təmirdə əsas rol oynamışdır.

1960-cı ildə bir neçə iranlı tacir ziyarətgaha qızıl qapı bağışlayıb və hər birinin hündürlüyü 54 metr olan iki hündür minarə tikdirdilər. Günbəzin xarici hissəsi isə 1992-cı ildə qızılla örtülmüşdür. Ziyarətgahın pəncərələri 2022-ci ildə yeni pəncərələr ilə əvəz edildi.

## Qalerya


Sayyidah Zaynab Mosque.jpg
مقام السيدة زينب في ريف دمشق 5.jpg
Sayyidah Zaynab Mosque, Damascus Governorate, Syria - 2.jpg
Bargahe-H-Zeinab92-18.jpg
Sayyida Zainab Moschee.jpg



## İstinadlar
Şiəlikdə müqəddəs məkanlar
Sağ qalanın günahkarlıq hissi sindromu

**Sağ qalanın günahkarlıq hissi sindromu** — İnsanların ölüm və ya travmatik bir hadisə yaşadıqdan sonra, başqalarının həyatını itirməsinə baxmayaraq özünün sağ qalması ilə əlaqəli, günahkarlıq duyğusu hiss etməsi ilə əlaqələndirilir.

Bu, PTSP ilə əlaqəli depressiv simptomları yarada bilər. Dr. William və G. Niederland ilk dəfə bu termindən, Holokostdan sağ çıxanların sevdiklərinin həyatda qalmaması səbəbindən yaşadıqları cəza hissini təsvir etmək üçün istifadə etmişdir. Sağ qalanın günahkarlıq hissi sindromunun təcrübəsi və təzahürü şəxsin psixoloji profilindən asılı olacaqdır.

## İstinadlar
Ornitofobiya

**Ornitofobiya** — Quşlardan irrasional və hədsiz dərəcədə qorxmaq fobiyası.

## Mahiyyəti
Bu, spesifik fobiyalar kateqoriyasına aid olan bir narahatlıq pozuntusudur. Ornitofobiyadan əziyyət çəkən insanlar təkcə real quşlardan deyil, hətta onların şəkillərindən və ya səslərindən belə qorxu hiss edə bilərlər. Ornitofobiya, müalicə oluna bilən fobiyadır və onun öhdəsindən gəlmək üçün müxtəlif psixoloji metodlar mövcuddur. Əgər bu qorxu gündəlik həyatda problem yaradırsa, mütəxəssis yardımı almaq tövsiyə olunur. Tədricən və düzgün yanaşma ilə qorxunu azaltmaq, hətta tamamilə aradan qaldırmaq mümkündür.

## İstinadlar

## Xarici keçidlər
Rəqəmsal zombi

**Rəqəmsal zombi** və ya "bot"— Daha geniş mənada, zərərli proqramlar və viruslar tərəfindən nəzarət altına alınmış və istifadəçinin məlumatı olmadan müxtəlif əməliyyatlar həyata keçirən kompüter və ya cihazlar.

## Mahiyyəti
Bu cihazlar şəbəkə üzərində əlaqə quraraq, başqa cihazlar tərəfindən idarə olunur. Bunu bir növ "könüllü olmayan xidmət" kimi təsvir etmək olar, çünki istifadəçi öz cihazını istifadə etmək istəyərkən, faktiki olaraq, o, xarici bir şəxsin və ya təşkilatın nəzarətində olan bir sistemə çevrilir. Rəqəmsal zombilər, əsasən botnetlərin bir hissəsidir. Botnetlər, çox sayda cihazın zərərli proqramlarla (adətən Troyan və ya digər viruslarla) "təsirə uğrayaraq" bir araya gəldiyi şəbəkələrdir. Bu cihazlar, hər hansı bir yerdə olsalar da, bir mərkəzi idarəetmə nöqtəsi tərəfindən yönləndirilir və idarə olunur.

## İstinadlar

## Xarici keçidlər
Musofobiya

**Musofobiya** — Siçanlara və digər gəmiricilərə qarşı anormal və davamlı bir qorxu vəziyyəti.

## Mahiyyəti
Bu fobiya, adətən, bir insanın keçmiş təcrübələrindən və ya təbii instinktlərindən qaynaqlana bilər. Musofobiya yaşayan insanlar, siçanları görmək, onlardan qorxmaq, onlarla əlaqəyə girmək və ya sadəcə onlarla əlaqədar düşüncələrə sahib olmaqdan qaçmağa çalışırlar.

## Səbəblər
— Keçmiş təcrübələr: İnsan uşaqlıq dövründə siçanlardan qorxmuşsa, bu qorxu böyüdükcə daimi bir fobiya halına gəlmiş ola bilər.
— Mədəni və sosial faktorlar: Bəzi mədəniyyətlərdə siçanlar qorxulu və ya təhqir edici simvollar olaraq qəbul edilir, bu da insanın qorxusunu gücləndirə bilər.
— Genetik faktorlar: Bəzi insanlar fobiyalar və narahatlıq pozuntuları üçün genetik olaraq daha həssasdırlar.
— Bioloji faktorlar: İnsanların təbii instinktləri onları potensial təhlükələrdən qorumağa yönəldir, bu da kiçik gəmiriciləri qorxulu bir şey kimi qəbul etmələrinə səbəb ola bilər.

## Müalicə
— Koqnitiv davranış terapiyası (KDT): Bu terapiya növü, fobiyanın səbəblərini və düşüncə tərzini dəyişdirməyə yönəlib. KDT, insanın qorxularını idarə etməsini və bu qorxulardan qurtulmasını təmin edə bilər.
— İzolyasiya və təsvir terapiyası: İnsan, siçanlarla birbaşa qarşılaşmadan əvvəl onlarla əlaqədar düşüncələrini yavaş-yavaş üzləşərək qorxularını idarə etməyi öyrənir.
— Dərmanla müalicə: Bəzi hallarda, narahatlıq və qorxu səviyyəsini azaltmaq üçün antidepressantlar və ya anksiolitik dərmanlar istifadə oluna bilər.

## İstinadlar

## Xarici keçidlər
Katrina

**Katrina** — ad.

* Katrina Kaif — Böyük Britaniyalı Hindistan kino aktrisası və modeli.
* Katrina Lo — Alman, italyan və Tayvan mənşəli ABŞ-li model və aktrisa.
* Katrina Esposito — Maltanı təmsil edən cüdoçu.
Himalay dovşanı

**Himalay dovşanı** — Bədənində Kaliforniya dovşanına bənzər işarələr olan kiçik bir dovşan növü.

## Tarix
Himalay dovşanları ən qədim dovşan növlərindən biri olub, minlərlə il əvvəl yaranmışdır və mənşəyi məlum olmasa da, Asiya və Yaxın Şərqə aid olduğu ehtimal edilir. Lakin, onların Himalay dağları bölgəsindən gəldiyi ehtimalı azdır.
"Himalay dovşanının təsviri 1857-ci ildə Avropada dərc edilib və 19-cu əsrin sonuna qədər Böyük Britaniyada sərgilənmək üçün yetişdirilirdi". Himalay növü ABŞ-yə 1898-ci ildə "Belçika dovşanı" partlayışı dövründə gətirilmişdir və 1901-ci ildə partlayış sona çatdıqdan sonra Himalay dovşanları ölkə boyu sərgilərdə iştirak etməyə başlamışdır. Dəri, "ermine" dərisinə bənzədiyi üçün tez bir zamanda dovşan tərbiyəçiləri tərəfindən qiymətləndirildi və qiymətli tükü satmaq üçün istifadə olunurdu.
Əvvəlki növ "qara Himalay" idi və "mavi Himalay" növü sonradan yaradıldı. "Şokolad" və "lila" növləri fərqli nəsillərin qarışığı ilə yaradıldı. Amerika şokolad Himalayları, Kaliforniyada Ron Smelt tərəfindən şokolad rəngli İngilis nöqtələri ilə Himalayların qarışdırılması ilə yaradıldı.

## Genetika
Himalay dovşanları, "ch" geninin iki nüsxəsini və mutasiya edilmiş albinizm genini daşıyır, bu da "eumelanin" və "pheomelanin" istehsalında fərqliliklərə səbəb olur. Bu mutasiya xüsusi işarələrin yaranmasına səbəb olur.
İncə gen növü, digər dovşan növləri ilə qarışdırılaraq "Mavi" və "Lila" dovşanları əlavə edilmişdir. İncə gen Himalaylarda təbii olaraq mövcuddur, lakin bu gün mavi Himalayların çoxu Netherland mini rex və ya mini rex təsiri ilə yaranmışdır. İncə gen resessivdir, buna görə "heterozigot" valideynlərdən az sayda incə körpə meydana gələcəkdir. Qara ən çox rast gəlinən rəngdir, çünki o, ən dominantdır, "Şokolad" və "mavi" növləri isə növbə ilə dominant və resessiv xüsusiyyətləri daşıyır, "Lila" isə ən nadir olanıdır, çünki o, iki resessiv xüsusiyyətin nəticəsidir. Rəngə xüsusi olaraq yetişdirildikdə, müəyyən nəsillərdə balalar üçün rəngləri incələmək mümkündür.
Himalay dovşanları öz temperamenti ilə tanınır və sərgi üçün gənclər arasında çox populyardır. Himalay geninin ("ch") bir çox digər növlərə daxil edildiyi məlumdur, lakin bu növlər işarə modifikatorlarından məhrumdur, bu da daha kiçik, daha yüngül işarələrə səbəb olur.

## İstinadlar

## Xarici keçidlər
Çin kobrası

**Çin kobrası** (*Naja atra*) — Həmçinin "*Tayvan kobrası*" olaraq da bilinən, Aspidlər fəsiləsinə aid bir kobra növü.

## Etimologiya
"Naja atra" ilk dəfə 1842-ci ildə Danimarkalı həkim, zooloq və botanist Teodor Edvard Kantor tərəfindən təsvir edilmişdir. Naja cinsi adı, sanskrit dilində "kobra" mənasını verən "nāgá" (नाग) sözünün latınlaşdırılmasıdır. "Atra" spesiifik epiteti, latınca "qara", "tünd" və ya "qaranlıq" mənasını verən "ater" sözündən götürülüb.

## Təsvir
Bu orta ölçülü ilan adətən 1.2 ilə 1.5 metr (3.9 ilə 4.9 fut) uzunluğundadır, amma nadir hallarda 2 metr (6.6 fut) uzunluğa çata bilər.
Kölgə işarəsinin forması, eynək, maska, at nalı və ya O-şəkli arasında dəyişə bilər və tez-tez ən az bir tərəfdə açıq boğaz sahəsi ilə əlaqələndirilir. Boğaz sahəsi, adətən, açıq olan və hər iki tərəfdə müəyyən edilmiş ikili ləkələr ilə tərif olunmuşdur.

## Yayılması
Bu növ Cənubi-Şərqi Çində (Sıçuan, Futszyan, Quandun, Quansi, Quyçjou, Xunan, Hubey, Çjetszyan, Honkonq və Haynan və Tayvan adaları daxil olmaqla) tapılır; Laosun şimalında və Vyetnamın şimalında da, daha çox cənubda yayılmışdır.
Onun tipik yaşayış mühiti meşələr, kol-kiplər, çəmənliklər və mangrovlar olsa da, müxtəlif yaşayış mühitlərində uzun müddət yaşaya bilən bir növdür.

## İstinadlar

## Xarici keçidlər
Xəzər kobrası

**Xəzər kobrası** (*Naja oxiana*) — Həmçinin "Fars kobrası" və ya "Rus kobrası" adlanan, Aspidlər fəsiləsinə aid yüksək dərəcədə zəhərli bir ilan növü. Bu növ Mərkəzi Asiyaya endemikdir.

## Taksonomiya
Baltik almanı olan Karl Eyhvald, hazırkı Sankt-Peterburqda anadan olmuş bir həkim və təbiətşünas idi. O, Xəzər kobrasını ilk dəfə 1831-ci ildə "Tomyris oxiana" adı ilə təsvir etmişdir. Bu növ əsasən XX əsrin böyük bir hissəsində Hindistan kobrası ("Naja naja")nın yarımnövü hesab edilirdi. Fərdi növlər daxilində rəng və ölçü baxımından yüksək dərəcədə dəyişkənlik sinifləndirməni çətinləşdirirdi, lakin genetik təhlillərin meydana çıxması ilə bu vəziyyət dəyişdi.

## Yayılması
"Naja oxiana" Xəzəryanı regionda yayılmışdır. Türkmənistan, Özbəkistan, Qırğızıstan, Tacikistanın cənub-qərbi, Fərqanə vadisi, Əfqanıstanın şimalı və şərqi, İranın şimal-şərqində rast gəlinir. Bu növ Pakistanın böyük bir hissəsində, Bəlucistan və Sinddən Gilgit-Baltistan və Azad Kəşmirədək yayılsa da, Pakistanın şimal yarısında daha çox rast gəlinir.

## İstinadlar

## Xarici keçidlər
Box Office Mojo

**Box Office Mojo** — filmlər haqqında olan vebsaytdır. Sayt 1998-ci ilin avqust ayında Brendon Qrey tərəfindən təsis edilmişdir.  Sayt hər ay 1 milyondan çox ziyarətçi tərəfindən ziyarət edilir. Xüsusilə də filmlər haqqında olan forumlar izləyicilərin diqqətini özünə daha çox cəlb edir. Saytın məlumat bazası daimi olaraq yenilənir. Filmlər haqqında olan siyahılar da kino sənayesi üçün çox həlledicidir. Çünki filmlərin kassa gəlirləri müntəzəm olaraq yenilənərək buraya daxil edilir. Əslində, *Box Office* sözü ingilis dilindən tərcümədə *kassa* deməkdir.

## İstinadlar

## Əlavə ədəbiyyat
*

## Xarici keçidlər

*
Bədheybətlər (film, 2008)

**Bədheybətlər** və ya **Kloverfild** — 2008-ci ildə Cey Cey Abramsın prodüserliyi, Mett Rivzin rejissorluğu və Dru Qoddard tərəfindən yazılmış ssenari xətti əsasında çəkilmiş elmi fantastik triller filmidir.

Çəkilişdən əvvəl 1-18-08 olaraq adlandırılmış film, altı gənc Nyu Yorklunun iştirak etdiyi vida gecəsində nəhəng bədheybətlərin şəhərə hücumundan bəhs edir.

## İstinadlar

## Ədəbiyyat
* Hantke S. Cloverfield: Creatures and Catastrophes in Post-9/11 Cinema : [англ.]. — University Press of Mississippi, 2023. — 232 p. — (Reframing Hollywood). — ISBN 978-1-4968-4674-7.

## Xarici keçidlər

* 
* 
* 
*
Kanoe

**Kanoe** — dar, uzunsov və yüngül qayıq növü. Kanoe adətən avarlama üsulu ilə hərəkət etdirilir və bir və ya bir neçə nəfərin minməsi üçün nəzərdə tutulur. Ənənəvi olaraq bir tərəfli idarə olunur. Kanoelər istər idman, istər rekreasiya, istərsə də nəqliyyat vasitəsi kimi istifadə oluna bilər.

## Tarixi
Kanoe qədim zamanlardan bəri müxtəlif xalqlar tərəfindən istifadə edilmişdir.
Şimali Amerikanın yerli xalqları — xüsusilə İrokua və Alqonkin tayfaları — kanoeləri əsas nəqliyyat vasitəsi kimi istifadə edirdilər. Onlar bu qayıqları əsasən ağac gövdələrindən oyaraq və ya qayışla örtülmüş taxta konstruksiyalardan düzəldirdilər. Avropalı kəşfiyyatçılar və tədqiqatçılar da sonradan bu qayıqlardan faydalanmışlar.

Müasir kanoelər müxtəlif materiallardan hazırlanır, o cümlədən:
* Ağac
* Alüminium
* Fiberqlas
* Polietilen
* Karbon lifləri

Kanoenin forması və ölçüləri onun istifadə məqsədindən asılı olaraq dəyişir. Bəzi kanoelər tək nəfərlik, digərləri isə iki və daha çox nəfər üçün nəzərdə tutulur.

Kanoe həm də olimpiya idman növüdür. Beynəlxalq yarışlarda əsasən iki növ kanoe idmanı fərqləndirilir:

* Kanoe sprint — düz su səthində sürət yarışı
* Kanoe slalom — sürətli axan çayda maneələri aşmaqla yarış

Bu yarışlarda kanoe ilə yanaşı kayak da iştirak edir, lakin onlar idarəetmə və avarlama texnikasına görə fərqlənirlər. Kanoe idmanı Beynəlxalq Kanoe Federasiyası (ICF) tərəfindən tənzimlənir.

## İstinadlar

## Xarici keçidlər
*
Rosneft

**Rosneft** — Rusiyanın böyük neft-qaz şirkətidir, onun səhmlərinin əsas hissələri dövlətə məxsus "Rosnefteqaz" ASC-yə aiddir. 2013-cü ildə "Rosneft" dünyada ən böyük neft istehsalçısı olmuşdur. "Ekspert" jurnalının məlumatına görə, 2017-ci ildə şirkət Rusiya şirkətləri arasında gəlirlərinə əsasən üçüncü yerdə olmuşdur.

Tam adı — Publik səhmdar cəmiyyəti "Neft Şirkəti Rosneft". Baş ofisi Moskvada yerləşir. Forbes Global 2000 məlumatına əsasən, 2022-ci ildə "Rosneft" dünyanın ən böyük şirkətləri arasında 81-ci yeri tutmuşdur.

## Fəaliyyət sahəsi
Rosneft aşağıdakı sahələrdə fəaliyyət göstərir:
* Neft və qaz hasilatı
* Neftin emalı
* Neft məhsullarının satışı
* Neft-kimya məhsullarının istehsalı

## Əsas göstəriciləri
2022-ci ildə, Forbes Global 2000 reytinqinə əsasən Rosneft dünyada:
* 81-ci ümumi yer
* 67-ci — gəlirlərinə görə
* 73-cü — xalis mənfəətlərinə görə
* 189-cu — aktivlərinə görə
* 338-ci — bazar dəyərinə görə yer almışdır.

2012-ci ilin sonuna olan məlumatlara görə, şirkətdə təxminən 170 000 nəfər çalışırdı.

## Sahibliyi
Rosneft-in əsas səhmdarı dövlətə məxsus Rosneftegaz ASC-dir. Bu da şirkətə strateji əhəmiyyət verir və onu dövlətin əsas enerji şirkətlərindən birinə çevirir.

## Sanksiyalar
2014-cü ildən etibarən Rosneft Avropa İttifaqı, ABŞ və bəzi digər ölkələrin sanksiyalarına məruz qalmışdır. Bu sanksiyalar şirkətin beynəlxalq maliyyə bazarlarına çıxışını və bəzi texnologiyalara əlçatanlığını məhdudlaşdırmışdır.

## İstinadlar
Birinci Macarıstan Respublikası

**Birinci Macarıstan Respublikası** (), 1919-cu il martın 21-dək **Macarıstan Xalq Respublikası** () — Avstriya–Macarıstan imperiyasının dağılmasından sonra, 1918-ci ilin 16 noyabrında elan olunmuş və 1919-cu ilin 21 martına qədər mövcud olmuş qısaömürlü respublika. Bu dövr Macarıstan tarixində siyasi qarışıqlıq, ictimai çevrilişlər və ərazi itkiləri ilə xarakterizə olunur.

## Tarixi
Birinci Dünya müharibəsinin sonlarına yaxın Avstriya–Macarıstan imperiyası hərbi və siyasi baxımdan zəifləyir, müxtəlif xalqlar arasında milli hərəkatlar güclənirdi. 1918-ci ilin oktyabrında imperiyanın Macarıstan hissəsində inqilabi vəziyyət yaranır. 1918-ci il 31 oktyabrda Budapeştdə baş verən hadisələr nəticəsində Avstriya-Macarıstan taxt-tacına sadiq olan hökumət devrilmişdir və Mixael Karoli rəhbərliyində yeni müvəqqəti hökumət qurulmuşdur. 1918-ci il 16 noyabrda Macarıstan Milli Şurası Birinci Macarıstan Respublikasını elan etmişdir. Mixael Karoli ölkənin ilk prezidenti olmuşdur. Yeni respublika parlamentli demokratiya, mülki azadlıqlar, torpaq islahatları və sülh siyasəti vəd edirdi. Müvəqqəti hökumət Versal Sülh Konfransına dost münasibət göstərmək və Antanta dövlətləri ilə sülh bağlamaq niyyətində idi. Yeni respublika ağır şəraitdə fəaliyyət göstərirdi. Ölkə müharibədən çıxmış, iqtisadiyyatı çökmüş, ərzaq və yanacaq qıtlığı ilə üz-üzə idi. Torpaq islahatları geniş xalq dəstəyi qazansa da, torpaq sahiblərinin müqaviməti ilə qarşılaşmışdır. Ən əsas problem isə Antanta dövlətlərinin Macarıstanla bağlı sərt mövqeyi və qonşu dövlətlərin ərazi iddiaları idi.

1918–1919-cu illərdə Macarıstan müxtəlif qonşu ölkələr tərəfindən işğal olunmuşdur. Çexoslovakiya Şimali Macarıstanın bir hissəsini (indiki Slovakiya ərazisi), Rumıniya Transilvaniyanı, Serbiya və Fransa qüvvələri isə cənub vilayətləri nəzarətə götürmüşdür. Antanta dövlətlərinin Macarıstan ərazilərinə dair Trianon müqaviləsi ilə gələcəkdə daha da ağır şərtlər irəli sürəcəyi aydın idi. Bu vəziyyət ölkə daxilində narazılığın artmasına səbəb olmuşdur.

Artan xaos və ərazi itkiləri qarşısında Mixael Karoli 1919-cu ilin martında istefa vermişdir. Vəzifəyə gələn solçu qüvvələr (kommunistlər və sosial-demokratlar) Macarıstan Sovet Respublikasını elan etdilər. Bununla da Birinci Macarıstan Respublikasının varlığı sona çatmışdır.

## Qalereya

President Mihaly Karolyi's speech after the proclamation of the First Hungarian Republic on 16 november, 1918.webm|1918-ci il noyabrın 16-da Birinci Macarıstan Respublikasının elan edilməsindən sonra Prezident Mixael Karolinin çıxışı
Bela Linder&#039;s pacifist speech on 2 November 1918.webm|Bela Linderin çıxışı 2 noyabr 1918-ci il
Protest of the Transylvanian National Council in Kolozsvar 22 December 1918.webm|Transilvaniya Milli Şurasının 22 dekabr 1918-ci ildə Transilvaniyanın Rumıniyaya işğalına qarşı etirazı


## Həmçinin bax
* Müharibələrarası dövrdə Macarıstan
* Macarıstanda inqilablar və müdaxilələr
* Macarıstanda qırmızı terror
* Macarıstanda ağ terror

## İstinadlar

## Biblioqrafiya
* 
* 
* 
* 

## Xarici keçidlər
*
Kloverfild paradoksu

**Kloverfild paradoksu** () — rejissor Culius Ona tərəfindən çəkilmiş Amerika istehsalı olan elmi fantastika qorxu filmidir. Bu film, Kloverfild və Kloverfild, 10-dan sonra Kloverfild franşizasının üçüncü filmidir. Filmin süjet xətti Yerin enerji böhranını həll etmək üçün hissəcik sürətləndiricisini işə salan və Yer kürəsinin özü məhv olma təhlükəsi altında olarkən yerə geri qayıtmağın bir yolunu tapmalı olan beynəlxalq astronavtlardan bəhs edir.

Filmin premyerası dəfələrlə təxirə salınmış və eyni zamanda da filmin adı da bir neçə dəfə dəyişdirilmişdir — birinci təsdiqlənmiş adı *Allah hissəciyi* (), daha sonra isə *Kloverfild stansiyası* () olmuşdur.

Filmin birinci treyleri 4 fevral 2018-ci ildə yenilənmiş ad altında yayımlanmış və film eyni gün də Netflix platformasında nümayiş etdirilmişdir.

## İstinadlar

## Xarici keçidlər

* 
* 
* 
*
Bad Robot Productions

**Bad Robot Productions** və ya **Bad Robot** — Cefri Ceykob Abrams tərəfindən yaradılmış prodakşn şirkətidir. Şirkət *Alias*, *[[Sağ qalmaq (teleserial, 2004)|Sağ qalmaq]]*, *What About Brian*, *[[Fringe (teleserial)|Fringe]]*, *Six Degrees* televiziya seriallarını və *Ulduz yolu* (2009) və *[[Bədheybətlər (film, 2008)|Bədheybətlər]]* (2008) kimi filmlər çəkmişdir.

Bad Robot əvvəlcə Touchstone Television şirkətinin bir hissəsi idi, lakin 2006-cı ildə müqavilə başa çatdıqdan sonra Abramsın şirkəti Paramount Pictures, Universal Studios, Columbia Pictures, Screen Gems və Warner Bros. ilə əməkdaşlığa başlamışdır. Bad Robot ABC Studios və ya köhnə adı ilə Touchstone Television ilə Sağ qalmaq serialının istehsalına davam etmişdir.

## Xarici keçidlər

* 
* 
* iOS App Action Movie FX.  On iTunes https://apps.apple.com/us/app/action-movie-fx/id489321253
* 
*
Apokaliptisizm

**Apokaliptisizm** və ya **qiyamətçilik** — insanın öz həyatı boyu dünyanın sonunun yaxında olması haqqında olan inamdır. Bu inam əsasən hər hansısa bir fəlakətli qlobal hadisəyə görə sivilizasiyanın tezliklə təlatümlü bir formada başa çatması fikri ilə müşayiət olunur.

Bu baxışların və hərəkatların dini versiyaları bir çox zaman Allahın tarixə qəfil, dramatik və fəlakətli bir formada müdaxiləsi haqqında şifrələnmiş vəhylərə diqqət yetirir: bəşəriyyətin mühakimə edilməsi, sadiq seçilmişlərin xilası və seçilmişlərin yenilənmiş göydə və yerdə Allahla bərabər olan son hakimiyyəti. Əvvəlcə Zərdüştçülükdə meydana çıxmış apokaliptisizm İudaizm, xristian və müsəlman esxatoloji doktrinalarında daha dolğun bir formada təkmilləşdirilmişdir.

Apokaliptisizm müntəzəm olaraq ezoterik biliklərin tarixin gedişatını dəyişdirmək üçün müəyyən olunmuş xeyir və şər qüvvələri arasında baş verməli olan böyük bir qarşıdurmada ortaya çıxacağı inamı ilə birləşdirilir. Apokalipsis onları təbliğ edən müəyyən din və ya inanc sistemindən asılı olaraq yaxşı, pis, qeyri-müəyyən və ya neytral olaraq qiymətləndirilə bilər. Lakin bu, sadəcə olaraq dini bir fikir deyildir və müasir elm, texnologiya, siyasi diskurs və konspirasiya nəzəriyyələrinə əsaslanaraq hazırlanmış başa çatma dövrləri və ya keçid ssenariləri mövcuddur.

## İstinadlar
Pinus hamata

*  — Pinus ayacahuite bitki növünün sinonimi.
*  — Pinus sylvestris var. hamata bitki yarımnövünün sinonimi.
Pinus montana

*  — Pinus cembra bitki növünün sinonimi.
*  — Pinus sylvestris var. sylvestris bitki yarımnövünün sinonimi.
*  — Pinus cembra bitki növünün sinonimi.
*  — Pinus mugo bitki növünün sinonimi.
Pinus lutea

*  — Pinus taeda bitki növünün sinonimi.
*  — Pinus cooperi bitki növünün sinonimi.
*  — Pinus echinata bitki növünün sinonimi.
Pinus japonica

*  — Larix kaempferi bitki növünün sinonimi.
*  — Pinus densiflora bitki növünün sinonimi.
Pinus macrophylla

*  — Pinus scopulorum bitki növünün sinonimi.
*  — Pinus engelmannii bitki növünün sinonimi.
*  — Pinus devoniana bitki növünün sinonimi.
Harpiya qartalı

**Harpiya qartalı** (*Harpia harpyja*) — Böyük bir neotropikal qartal növü.

## Taksonomiya

Harpiya qartalı ilk dəfə Karl Linney tərəfindən 1758-ci ildə Systema Naturae əsərinin X nəşrində "Vultur harpyja" adı ilə təsvir edilmişdir, adı Yunan mifologiyasındakı harpiya varlığından alınmışdır. Bu gün isə yalnız "Harpia" cinsinə aiddir, hansı ki, 1816-cı ildə Fransız ornitoloqu Lui Pyer Vyeyo tərəfindən təqdim edilmişdir. Harpiya qartalı ən yaxın qohumlarına "Crested eagle" (Morphnus guianensis), "Papuan eagle" (Harpyopsis novaeguineae) və "bat hawk" (Macheiramphus alcinus) aiddir, bu dördü "Harpiinae" yarımfəsiləsini təşkil edir. Əvvəllər yaxın əlaqəli olduğu düşünülən "Filippin qartalı" isə, DNT analizi ilə göstərilmişdir ki, bu növ başqa bir yırtıcı quşlar fəsiləsinə, İlanyeyənlərə (Circaetinae) aiddir.

## İstinadlar

## Xarici keçidlər
Hindistan kobrası

**Hindistan kobrası** (*Naja naja* /*nadʒa nadʒa*/) — "Eynəkli kobra", "Asiya kobrası" və ya "binokulyar kobra" kimi də tanınan, Aspidlər fəsiləsinə aid zəhərli ilan növü. Bu növ Hindistan yarımqitəsinə məxsusdur və Hindistanda ən çox ilan sancma hadisəsinə səbəb olan "dörd böyük" ilan növündən biridir.

## Taksonomiya

Həm cins adı, həm də növ epiteti olan "naja", sanskrit dilində "kobra" mənasını verən "nāga" (नाग) sözünün latınlaşdırılmış formasıdır. Hindistan kobrası "Aspidlər" (Elapidae) ailəsinə aid olan "Naja" cinsinə daxildir. Bu cins ilk dəfə 1768-ci ildə Yozef Nikolaus Laurenti tərəfindən təsvir edilmişdir. "Naja naja" növü isə ilk dəfə 1758-ci ildə isveçli həkim, zooloq və botanik Karl Linney tərəfindən təsvir edilmişdir. "Naja" cinsi, morfologiya, qidalanma və yaşayış mühiti kimi müxtəlif faktorlar əsasında bir neçə subcinsə bölünmüşdür. "Naja naja", digər Asiya kobraları (Naja kaouthia, Naja siamensis, Naja sputatrix və digərləri) ilə birlikdə Naja subcinsinə daxildir. Naja naja, həm Naja subcinsində, həm də bütövlükdə Naja cinsində prototip kobra növü hesab edilir. 1990-cı illərə qədər bütün Asiya Naja növləri Naja naja ilə eyni növ hesab edilirdi, lakin sonradan onların əksəriyyətinin süni və ya qarışıq növlər olduğu aşkarlandı. Bu isə köhnə ədəbiyyatın şərhində müəyyən çaşqınlıqlara səbəb ola bilər.

## İstinadlar

## Xarici keçidlər
Oskar Doyç

**Oskar Doyç** Vyanada anadan olub, () avstriyalı sahibkardır və 2012-ci ildən Vyana Yəhudi İcmasının (VYİ) və Avstriya Yəhudi Dini İcmalarının Federal Assosiasiyasının prezidentidir.

## Bioqrafiya
Oskar Doyç () Vyana Amerika Beynəlxalq Məktəbində oxuyub və Vyana İqtisadiyyat və Biznes Universitetində təhsil alıb. Ailəsinə məxsus qəhvə ticarəti şirkətində müxtəlif vəzifələrdə çalışdıqdan sonra o, idarəedici direktor vəzifəsində çalışıb.

1993-cü ildən Vyanadakı Yəhudi İcmasının Mədəniyyət Şurasının üzvüdür. 1999-cu ildə dini icmanın vitse-prezidenti olub. Bundan əlavə, o, "Makkabi Vyana" idman klubunun sədridir, 2011-ci ildə Vyanada keçirilən 13-cü Avropa Makkabiya Oyunlarının təşkilat komitəsinin rəhbəri olub.

Doyç 2012-ci ildə Vyana Yəhudi İcmasının prezidenti seçilmişdir.

2020-ci il noyabrın 2-də Vyana teraktından sonra Doyç bildirib ki, atışma şəhərin əsas sinaqoqunun yaxınlığında baş versə də, binanın hədəfə alınıb-alınmadığı məlum deyil.

## İstinadlar
Sara Sarayeva

**Sara Sarayeva (Tağıyeva)** () — Hacı Zeynalabdin Tağıyevin qızı və onun maarifpərvər və xeyriyyəçi fəaliyyətinin araşdırıcısı və təbliğatçısı, dissident.

## Həyatı
Sara Zeynalabdin qızı Tağıyeva 1899-cu il mayın 20-də Bakıda anadan olub. İbtidai təhsilini atasının açdığı Qızlar Məktəbində alıb. Daha sonra Peterburq Universitetində təhsil alıb.

1916-cı ildə Zeynal bəy Səlimxanovla ailə həyatı qurub. 1917-ci ildə bir qız övladı (Səfiyyə Səlimxanova) dünyaya gəlib.

Atasının vəfatından (1924) sonra sovet hökuməti tərəfindən sıxışdırılan Sara 1931-ci ildə ailəsindən ayrılaraq Peterburqa köçüb. Orada zavodların birində çilingər köməkçisi işləyib. Eyni yerdə mühasib işləyən tatar mənşəli Nikolay Sarayevlə ailə həyatı qurub. Ondan Oleq və Lev adında iki oğlu olub. Nikolay Sarayev II Dünya müharibəsi cəbhəsində həlak olub.

1934-cü ildə S. M. Kirovun qətlə yetirilməsində şübhəli bilinərək saxlanılıb. Heç bir sübut olmadığından bir müddət sonra azadlığa buraxılıb.

Müharibədən sonra Sara Sarayeva Bakıya qayıdıb. 1955-ci ildə M.F.Axundov adına Azərbaycan Pedaqoji Rus dili və Ədəbiyyatı İnstitutunda kitabxanaçı işləməyə başlayıb. Lakin burada atasının maarifpərvər və xeyriyyəçi fəaliyyətinin təbliğatı ilə məşğul olduğuna görə sıxışdırılıb və 1957-ci ildə müxtəlif bəhanələrlə işdən çıxarılıb. Ömrünün sonuna qədər heç bir yerdə işləməyib.

1991-ci il dekabrın 15-də Bakıda vəfat edib. Cənazəsi özünün doğulduğu, sonradan Tarix Muzeyi olmuş binadan götürülüb.

## Fəaliyyəti
Sara xanım bütün ömrü boyu Hacı Zeynalabdin Tağıyev şəxsiyyətinin həqiqi qiymətinin verilməsi, atasının təmiz adının bərpası uğrunda mübarizə aparıb. O, sovet dövrünün tarix kitablarında Hacı Zeynalabdin Tağıyevin "sinfi düşmən" kimi təqdim olunmasının düzgün olmadığını, onun bir milyonçu olsa da inqilabdan əvvəl Azərbaycanda elmin, təhsilin və mədəniyyətin inkişafında misilsiz xidmətləri olduğunu arxiv sənədləri ilə sübuta yetirib. Sara xanım atasının maarifpərvər və xeyriyyəçi fəaliyyəti haqqında topladığı çoxsaylı faktları və arxiv materiallarını dövlət idarələrinə, elm və təhsil müəssisələrinə təqdim edib. Hətta bu mövzuda dissertasiya da yazıb.

Sara Sarayeva öz məqsədinə yalnız ömrünün son illərində qismən nail olub. Belə ki, 1980-ci illərin axırlarında artıq mətbuat səhifələrində Hacı Zeynalabdin Tağıyev şəxsiyyətinin həqiqi qiymətinin verildiyi yazılar yazılmağa, böyük xeyriyyəçi haqqında ictimai tədbirlər keçirilməyə başladı. Sara xanım ilk dəfə dövlət televiziyasının efirinə çıxdı. Onun haqqında hətta sənədli film də çəkildi.

## Ədəbiyyat
# "Я – дочь бакинского миллионера Тагиева". Документы о жизни и барбе Сары Сараевой-Тагиевой. Bakı: "Azpoliqraf", 2023, 208 s.

## Filmoqrafiya
# Ata (1988) — sənədli film (rej. Ayaz Salayev)
# "BİR ÖMÜRDƏ İKİ TALE"-sənədli film

## Həmçinin bax
* Hacı Zeynalabdin Tağıyev
* Ata (film, 1988)

## İstinadlar
Volter F. Parks

**Uolter F.Parks**, () — amerikalı film prodüseri, ssenari müəllifi və keçmiş studiya rəhbəri.

Parksın 1994-cü ildən 2005-ci ilə qədər DreamWorks Pictures şirkəti ilə əməkdaşlıq etdiyi düşünülür. Prodüser və ssenarist kimi o, ən sonuncu filmi olan *[[Çərpələng uçuran (film)|"Çərpələng uçuran"]]* filminə görə üç Akademiya Mükafatına namizəd olmuşdur. Svini Todd filminə görə Qızıl Qlobus mükafatına layiq görülmüşdür. Kaliforniyanın Santa-Monika şəhərində Parks Lori MakDonald ilə ailə həyatı qurmuş və bu nigahdan cütlüyün iki övladı dünyaya gəlmişdir.

## İstinadlar

## Xarici keçidlər

*
Məsih Pantokrator (Sinay)

**Müqəddəs Yekaterina monastırının Məsih Pantokratoru** — VI əsrin ortalarına aid, Bizans dövrünə aid və bu günə kimi saxlanılmış ən qədim dini ikonalardan biri. İsa Məsihi Pantokrator kimi (hərfi tərcümədə *"hər kəsin idarəçisi"*) təsvir edən ən erkən dövrümüzə çatmış təsvir olan bu ikona, tarixçilər və sənətşünaslar tərəfindən, Bizans incəsənətinin, o cümlədən, Şərqi Ortodoks və Şərqi Katolik kilsələrinin ən vacib və məşhur sənət nümunələrindən biri kimi qəbul edilir.

## İstinadlar
Haberlea

**** () —  aləminin  dəstəsinin  fəsiləsinə aid bitki cinsi.

## Növləri
* 

## İstinadlar

## Həmçinin bax
Swertia

**** () —  aləminin  dəstəsinin  fəsiləsinə aid bitki cinsi.

## Sinonimləri
### Heterotipik sinonimləri

## Növləri

## İstinadlar

## Həmçinin bax
Tanysiptera galatea

**Tanysiptera galatea** (*Adi cənnət balıqcılı*) — Həmçinin "**Qalatea**" cənnət balıqcılı kimi tanınan, "Alcedinidae" fəsiləsinə aid bir quş növü.

## Təsvir

Bu balıqcılın qırmızı dimdiyi, tünd firuzəyi başlığı və parlaq mavi kənarları, qara yanaqları və mavi-qara üst hissələri var. Alt hissələri ağ, qanad altı örtükləri isə mavi və ağ rəngdədir. Mərkəzi quyruq lələkləri uzundur və əsası mavi rəngdədir. Bu növ, bəzi xüsusiyyətlərinə görə "Tanysiptera sylvia" ilə oxşardır, lakin sinə rəngi ilə fərqlənir. Papua–Yeni Qvineyanın bəzi hissələrində hər iki növ bir arada yaşayır.

## İstinadlar

## Xarici keçidlər
Xiyang mahalı

**Xiyang mahalı** —   Çin Xalq Respublikasının Şansi vilayətinin şərqində yerləşən qrajon səviyyəli inzibati bölgədir. O, prefektura səviyyəli Cinçun (Jinzhong) şəhərinin tərkibinə daxildir və Cinçunun ən şərqdə yerləşən mahalıdır.
## Coğrafiyası
Xiyang mahalı Tayhan dağının (Taihang Dağı) qərb ətəyində yerləşir. Şərqdə Hebey vilayətinin Zanxuan, Neyçyü, Cinşin qrajonları və Şintay şəhəri ilə, cənubda Heşun mahalı ilə, şimalda isə Yançüan şəhərinə bağlı Pindin mahalı ilə həmsərhəddir.
## İnzibati bölgüsü
Xiyang mahalının inzibati bölgüsünə aşağıdakılar daxildir:
* 5 qəsəbə
* 5 kənd dairəsi
* 1 şəhər sosial məsələlərə xidmət mərkəzi
## Əhalisi və iqtisadiyyatı
Əhalisinin dəqiq sayı barədə son məlumatlar dəyişkən olsa da, mahalda kənd təsərrüfatı və dağ-mədən sənayesi iqtisadiyyatın əsas sahələrindəndir. Coğrafi mövqeyinə görə bölgədə təbii ehtiyatlar, xüsusilə də kömür və minerallar, əhəmiyyətli yer tutur.

## Mədəniyyət və turizmi
Tayhan dağının ətəklərində yerləşməsi Xiyang mahalına təbii gözəllik və turizm potensialı bəxş edir. Ətraf dağlıq ərazilər turizm, yürüş və təbiətsevərlər üçün cəlbedici məkanlardır.

### Şəhər sosial məsələlər xidmət mərkəzi
Çen Qu (Urban) sosial məsələlər xidmət mərkəzi  城区社会事务服务中心
### Şəhərləri
Lepinq 乐平镇

Qaoluo 皋落镇

Yetou 冶头镇

Çjanşan (Dianşan) 沾尚镇

Dajay 大寨镇

### Qəsəbələr
Lijiazhuang 李家庄乡

Jiedu 界都乡

Sandu 三都乡

Çjaobi 赵壁乡

Konqşi 孔氏乡

## Həmçinin bax
* Çin
## İstinadlar